Lesið meira um tilmelding niðast høgrumegin. Málsetningur kvøldskúlans Havnin: Er livandi, kveikjandi og skapandi Skúlin er ein kommunalur og mentanarligur amboðskassi Hann er:-Mentanarskapandi-fyri lærd sum leik-Mentanarberandi-bera mentanina út til fólkið-Mentanarvarðveitari-lívga um tað skapta, ansa eftir, at tað ikki ferst, men tó laga seg, til verandi samfelagið. Mentan er livandi–flytur seg–broytist, men skal hava tað gott. Tað má ikki arbeiðast upp á gjøt, miðleyst og uttan nakra samskipan, um so er, kann óbótaligur skaði standast av hesum. Vandi fyri mentanarstýring. Mentan er sálin í samfelagnum Frítíðin-at hava møguleikar-at taka av avbjóðingum og mennast Skúlin fyri øll! 2. Undirvísingin er býtt í 3 partar: A. Almenn frítíðarundirvísing-øll yvir 14 ár B. Serstøk frítíðarundirvísing-øll yvir 14 ár fevnir um: a) Royndarfyrireikandi undirvísing b) Serundirvísing c) Yrkiskenda undirvísing C. Frítíðarvirksemi-øll børn og ung undir 25 ár Tann almenna fríðtíðarundirvísingin og frítíðarvirksemi annars, sum fylla meginpartin av kvøldskúlavirkseminum, fevna millum annað um hesar lærugreinar: klipping- og viðgerð av videofilmum, spinning, plantuliting, tøving, veving, tilskering, seyming, binding, hekling, patchwork, brodering, bókbinding, smíð, dreying, træskurð, jarnsmíð, glaslist, arkitekturur, modellbátar og at umvæla/polstra møblar. Í listaparti skúlans eru lærugreinirnar m. a. tilevning, tekning, modelltekning, máling, postalínsmáling, leirarbeiði, grafikkur, glaslist, bein, horn, stein-ogsilvurarbeiði, videolæra, myndatøka o. m. a Harumframt er frálæra í fimleiki, talvi, matgerð, ættargransking, teldulæru, dansi, drama og sjónleiki, støddfrøði, føroyskum, íslendskum, enskum, fronskum, sponskum, russiskum, tónleiki, kórsangi v. m. M. a. fíggjar kvøldskulin meginpartin av virkseminum hjá GHM, Havnar Hornorkestri, Havnarkórinum, kórinum Glymur, Kamarkórinum og kórinum Sólarmagn. Herumframt fíggjar kvøldskúlin meginpartin av tónleikavirkseminum í Margarinfabrikkini.